A határozati javaslat elfogadásához
egyszerű többség szükséges, 
az előterjesztés nyilvános ülésen tárgyalható!

Tisztelt Képviselő-testület!

A szakmai program alapján a falugondnok évente beszámol a képviselő-testületnek a végzett munkáról. A falugondnoki rendszer célja a kistelepülések működőképességének elősegítése, ezen belül a falugondnok feladata különösen a településen hiányzó, alapvető szükségletek kielégítését segítő szolgáltatásokhoz, illetve a közszolgáltatásokhoz való hozzájárulás elősegítése, a rászorult személyek szállítása, a település lakosságát érintő információk gyűjtése és továbbítása. Ezen felül a falugondnok az önkormányzati feladatok megoldását segítő, közvetett szolgáltatásokat is végez.

A Szolgálat alapfeladatnak minősülő közvetlen szolgáltatásokat nyújt térítésmentesen, melyek az alábbiak:
· [bookmark: pr359][bookmark: pr361][bookmark: pr362]közreműködés az étkeztetésben, a házi segítségnyújtásban, a közösségi és szociális információk szolgáltatásában;
· [bookmark: pr363][bookmark: pr364][bookmark: pr365][bookmark: pr366]az egészségügyi ellátáshoz való hozzájutás biztosítása, így a háziorvosi rendelésre szállítás, az egyéb egészségügyi intézménybe szállítás, akár gyógyszerkiváltás és a gyógyászati segédeszközökhöz való hozzájutás biztosítása;
· [bookmark: pr367]az óvodáskorú, iskoláskorú gyermekek szállítása
[bookmark: pr368][bookmark: pr369]
Alsónyéken 2022. november 14 óta vagyok a falugondnoki pozícióban és ugyan úgy, mint a legelső napon a mai napig minden helyzetet próbálok kellő rugalmassággal és mielőbbi gyors megoldással kezelni-orvosolni a község rendelete, szakmai programja, valamint munkaköri leírásom alapján.
2023-2024-2025-2026. évben végzett rendszeres feladatok:
· piacra szállítás (8 főt nyugdíjast) rendszeresen
· várdombi alsótag. gyerekek szállítása
· óvodások rendszeres uszodába szállítása 
· ebédszállítás
· [bookmark: _Hlk89664913]betegszállítás háziorvoshoz, szakrendelésre, kórházba
· házi segítségnyújtás pl: kertészkedés , tető javítás, virág ültetés… stb.. 
· gyógyszer felíratás és kiváltás 
· élelmiszer beszerzés és egyéb háztartási dolgok beszerzése 
· együttműködés a Bátaszék Szociális és Családsegítő Központtal
· önkormányzat és a közös hivatal közötti kapcsolattartás
· segély csomagok kiosztása ( évente több alkalommal) 
2023-2024-2025. évben végzett nem rendszeres feladatok:
· iskolás, ovis kirándulások 
· lakosok eljuttatása vidéki temetőkbe
· önkormányzati rendezvények előkészítő feladatainak ellátása
· lakosság hivatalos ügyeinek intézése
· együttműködés a helyi civil szervezetekkel
· kapcsolattartás helyi körzeti megbízottal és a környező települések falugondnokaival
· munkaköri feladataimhoz kapcsolódó adatszolgáltatás teljesítése
Kimutatás a falugondnoki szolgálatot igénybe vevőkről jelen állás szerint:
· rendszeres napi ebédszállítás						 4 fő
· betegszállítás háziorvoshoz, szakrendelésre, kórházba heti-havi	1-4 fő					
· élelmiszer beszerzés heti-havi						2-8fő
· rendszeres iskola járat 8 fő 
Rendszeres kapcsolatban vagyok a nyéki háziorvossal Dr. Pató András és Dr. Sziebert Gábor gyógyszerésszel.
Együttműködtem az Önkormányzat által biztosított ajándékcsomagok kihordásában 70-140 család részére. Egy évben több alkalommal. 
Feladataim közé tartozik havi egy alkalommal a szociális étkezők térítési díj beszedése az ellátottaktól, mely összeg az igénybevétel szerint kiállított számla alapján kerül megállapításra. 
Továbbá rendszeresen látogatom az egyedülálló személyeket és a rászoruló családokat. Kiemelt figyelmet fordítok a szociálisan rászoruló személyek igényeinek felmérésében, igyekszem részükre minél szélesebb körben eljuttatni a települési támogatások és szociális célú tűzifa kérelem nyomtatványokat illetve egyéb juttatásokról szóló iratokat.
A feladataim elvégzéséről részletesen a tevékenységnapló naprakész vezetésével gondoskodom.
A távollétem ideje alatt (szabadság, betegség, továbbképzés) helyettesítésem megoldott.
A falugondnoki szolgálat ellátásához az önkormányzat tulajdonában álló SPR-957 forgalmi rendszámú Ford Tourneo Costum típusú 9 személyes személyautót használom.
Az autó kilométeróra állása 2026 április 27-én: 80542,9
Az autó tankolása a bátaszéki MOL benzinkúton tankoló kártyával, a számlákkal való elszámolás a közös hivatalban történik.  A menetlevél napi vezetésével az autó használata nyomon követhető.
A jogszabályi előírásoknak megfelelően 2024. novemberében megkezdtem a Falu- és tanyagondnoki képzést. A képzés óraszáma 170 óra, helyszíne Kaposvár. A képzés tervezett befejezése: 2025.02.11. A tanfolyam vizsgával zárult, a tanfolyam sikeres elvégzéséről tanúsítvány készült.
Véleményem szerint, az eddig eltelt időszakban jó kapcsolat alakult ki a lakossággal, bizalommal fordulhatnak hozzám.
Eddigi tapasztalatom szerint a jövőben is szükség van a falugondnoki szolgálatra, elmondható, hogy a lakosság részéről igény van rá.




Javasoljuk a Tisztelt Képviselő-testületnek az alábbi határozati javaslat elfogadásával a falugondnoki beszámoló jóváhagyását.				



H a t á r o z a t i   j a v a s l a t :

a 2025. évi falugondnoki tevékenységről szóló beszámoló jóváhagyására

Alsónyék Község Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 60 § (2) bekezdésében kapott felhatalmazás alapján működtetett falugondnoki szolgálat 2025. évi tevékenységéről szóló beszámolóját a jegyzőkönyv melléklete szerinti tartalommal elfogadja.

Határidő: 2026. május 31.
Felelős: dr. Mihó Beatrix aljegyző
	(a határozat megküldéséért)

Határozatról értesül: Fazekas-Molnár Dalma falugondnok
                                  Bátaszéki KÖH pénzügyi iroda
                                  Irattár

